གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་ཀུན་སེལ་གྱི་ཁྲུས་ཆོག

༈ གྲོལ་ཐིག་དགོངས་པ་རང་གྲོལ་གྱི་
ལེ་ལག་དམ་གྲིབ་ཉེས་པ་
ཀུན་སེལ་གྱི་ཁྲུས་ཆོག
བཞུགས་སོ།།
ན་མཿཨུ་ཙུཥྨ་བཛྲ་ཀྲོདྡྷ་ཡ།
འདིར་དམ་གྲིབ་ཉེས་པ་ཀུན་སེལ་གྱི་སྒོ་ནས་ཁྲུས་ཆོག་བྱ་བར་འདོད་པས། གནས་དབེན་པར་སྟེགས་
ཀྱི་ཁང་པ་བུམ་གདན་པདྨ་འདབ་བརྒྱད་དམ། ཚོམ་བུའི་སྟེང་དུ་རིན་པོ་ཆེའི་བུམ་པ་རྒྱུན་འབབ་ཀྱི་ཆུ་དང་རྫས་
སོལྔས་གཏམས་པ། མགུལ་ཆིངས། ཁ་རྒྱན། དུང་ཆོས། གཟུངས་རྡོར་དང་བཅས་པའི་མདུན་དུ་གཏོར་
ཟླུམ་དཀར་པོ་ཉེར་སྤྱོད་དང་བཅས་པ་བཤམ། བསྒྲུབ་བྱའི་གྲིབ་གླུད། འབྲུ་སྨན། ཟས་སྣ། རིན་པོ་ཆེ།
དར་སྣ་སོགས་ཀྱིས་བསྐོར་བ་དང༌། སྣོད་གཅིག་ཏུ་ཆངས་བུ་དང༌། རིལ་བུ་ཉེར་གཅིག་ཉེ་བར་བསོགས།
རང་གི་ཉེ་ལོགས་སུ་རྡོར་དྲིལ། ནས་བྲེ། རྨ་བྱའི་སྒྲོ་མདོངས་སོགས་འདུ་བྱས་ལ། ཐོག་མར་རང་ཉིད་བསྙེན་
པ་བྱ་བ་ནི། སྐྱབས་སི
སྟོང་པའི་ངང་ལས་སྐད་ཅིག་གིསཿ༔
སྣ་ཚོགས་པད་ཉིའི་གདན་སྟེང་དུ༔
རང་ཉིད་ཁྲོ་ཆེན་དམེ་བརྩེགས་ནི༔
མཐིང་ནག་འོད་ཟེར་ཀུན་འཕྲོ་བཿ
ཕྱག་གཉིས་ཐུགས་ཀར་སྡིགས་མཛུབ་མཛད༔
ཁྲོ་བོའི་ཆ་ལུགས་རྫོགས་པར་སྒོམ༔
357

ཆོག་སྒྲིག་གི་སྐོར་ལས།

གནས་གསུམ་ཡི་གེའི་འཕྲོ་འདུ་ལས༔
ཞི་ཁྲོའི་ཚོགས་ཀུན་སྤྱན་དྲངས་བསྟིམཿ
མ་ལུས་སེམས་ཅན་ཀུན་གྱི་མགོན་གྱུར་ཅིང༌། སོགས་མཐར། བཛྲ་ས་མཱ་ཛཿ
ས་སྤྱན་དྲངས། ཨཧཱུཾ་ སོགས་ཀྱིས་མཆོད། ཛཿཧཱུྃ་བཾ་ཧོཿ གཉིས་སུ་མེད་པར་གྱུར།
སླར་ཡང་ཐུགས་ཀའི་འོད་ཟེར་གྱིས་དབང་གི་ལྷ་རིགས་ལྔ་འཁོར་བཅས་སྤྱན་
དྲངས། ཨཧཱུཾ་ སོགས་ཀྱིས་མཆོད། ཨོཾ་སརྦ་ཏ་ཐཱ་ག་ཏ་ཨ་བྷི་ཥིཥྞཏུ་ཧྰུྃ༔ ཞེས་གསོལ་
བ་བཏབ་པས། དེ་རྣམས་ཀྱིས་བུམ་པའི་བདུད་རྩིས་དབང་བསྐུར། སྐུ་གང་།
ཆུ་ལྷག་མ་སྤྱི་བོར་བརྟན་པ་ལས་མི་བསྐྱོད་པས་དབུ་བརྒྱན་པར་གྱུར། བཟླས་དམིགས་ནི།
ཐུགས་ཀར་པད་ཉིའི་ས་བོན་མཐར༔
བཟླས་སྔགས་མགལ་མེའི་འཁོར་ལོ་བཞིན༔
མེ་ཡི་ཚྭ་ཚྭ་འཁྲུག་ཅིང་འཕྲོ༔
གནོད་བྱེད་ཉམས་ཆགས་ཀུན་བསྲེགས་གྱུརཿ
ཨོཾ་ཨི་ཙུཥྨ་ཊ་ཡ་ཏོར་ཡ་ཏོར་ཡ་སྭཱ་ཧཱ༔ ཨུ་ཊ་མི་ཊ་ཡ་ཏོར་ཡ་ཏོར་ཡ་སྭཱ་ཧཱ
མོན་ཊ་ཀྲོ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨ་ཀ་ཀྲོ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨ་བྷུ་
ཀྲོ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨུ་ཊ་ཤ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨེ་ལིང་ཨེ་
ཊ་ཡ་ཏོར་ཡ་ཏོར་ཡ་སྭཱ་ཧཱ༔ ལ་མོན་ཊ་ཡ་ཏོར་ཡ་ཏོར་ཡ་སྭཱ་ཧཱ༔ ཨས་ནི་པིས་ནི་
ཊ་ཡ་ཏོར་ཡ་ཏོར་ཡ་སྭཱ་ཧཱ༔ ཨོཾ་བཱུ་ར་ཀུང་མ་ཧཱ་པྲན་ཡེ༔ བྷུ་རྩི་བྷི་ཀི་བི་མ་ལེ༔
ཨུ་ཙུཥྨ་ཀྲོ་དྷ་ཧཱུྃ་ཕཊ་ཏོར་ཡ་ཏོར་ཡ་སྭཱ་ཧཱ༔
358

གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་ཀུན་སེལ་གྱི་ཁྲུས་ཆོག

བསྙེན་པ་ཁྲི་ཉིད་སྔོན་སོང་ནསཿ
ལས་སྦྱོར་བརྒྱ་ཕྲག་གིས་འགྲུབ་བོ༔
ཞེས་གསུངས་པས་རང་ཉིད་ནུས་ལྡན་དུ་བྱའོ།།
དེ་ནས་གཞན་དོན་དུ་བུམ་བསྒྲུབ་བྱ་བ་ནི། མཆོད་པཁ་གསོས། ཨོཾ་ཨཱཿཧཱུྃ་གིས་བྱིན་གྱིས་
བརླབས་ལ། བུམ་པ་བསང་སྦྱངས།
སྟོང་པའི་ངང་ལས་ཧྰུཾ་ཡིག་ནི༔
ཡོངས་གྱུར་རིན་ཆེན་བུམ་པ་ཆེ༔
ཚད་དང་མཚན་ཉིད་རྫོགས་པའི་ནང་༔
སྣ་ཚོགས་པད་ཉིའི་གདན་སྟེང་དུ༔
ཁྲོ་བོ་ཆེན་པོ་དམེ་བརྩེགས་ནི༔
མཐིང་ནག་འོད་ཟེར་ཀུན་འཕྲོ་བ༔
ཕྱག་གཉིས་ཐུགས་ཀར་སྡིགས་མཛུབ་མཛད༔
ཁྲོ་བོའི་ཆ་ལུགས་རྫོགས་པར་བསྒོམ༔
གནས་གསུམ་ཡི་གེའི་འཕྲོ་འདུ་ལས༔
ཞི་ཁྲོའི་ཚོགས་ཀུན་སྤྱན་དྲངས་བསྟིམ
མ་ལུས་སེམས་ཅན་ཀུན་གྱི་མགོན་གྱུར་ཅིང་༔ སོགས་ཀྱི་མཐར། བཛྲ་ས་མཱ་
ཛཿས་སྤྱན་དྲངས། ཨརྦྷ་ སོགས་ཀྱིས་མཆོད། ཛཿཧཱུྃ་བཾ་ཧོཿ ས་གཉིས་སུ་མེད་པར་གྱུར།
སླར་ཡང་ཐུགས་ཀའི་འོད་ཟེར་གྱིས་དབང་གི་ལྷ་རིགས་ལྔ་འཁོར་བཅས་སྤྱན་
359

ཆོག་སྒྲིག་གི་སྐོར་ལས།

དྲངས། ཨཧཱུཾ་ སོགས་ཀྱིས་མཆོད། ཨོཾ་སརྦ་ཏ་ཐཱ་ག་ཏ་ཨབྷི་ཥིཉྩ་ཏུ་རྨ༔ ཞེས་གསོལ་
བ་བཏབ་པས། དེ་རྣམས་ཀྱིས་བུམ་པའི་བདུད་རྩིས་དབང་བསྐུར། སྐུ་གང༌།
ཆུ་ལྷག་མ་སྤྱི་བོར་བརྟན་པ་ལས་མི་བསྐྱོད་པས་དབུ་བརྒྱན་པར་གྱུར། དྲིལ་བུ་འཁྲོལ་ཞིང་།
བདག་མེད་ལྟ་བའི་ཧེ་རུ་ཀས།
བདག་འཛིན་རུ་ཏྲ་བསྒྲལ་བའི་ཚེ།།
སྣམ་ནས་ཁྲོ་བོའི་རྒྱལ་པོ་ཕྱུང༌།།
གདུལ་དཀའ་འདུལ་མཛད་ཉིད་ལ་འདུད།།
བསྟོད་པར་འོས་པ་ཐམས་ཅད་ལ།།
སོགས་ཀྱིས་བསྟོད།
བཟླས་དམིགས་ནི།
འོད་ཟེར་ཕྱོགས་བཅུར་འཕྲོས་པ་ཡིས༔
སངས་རྒྱས་བྱང་སེམས་བླ་མ་དང་༔
ཡི་དམ་ཌ་ཀྐི་ཆོས་སྐོང་གི༔
R
ཐུགས་རྗེ་ནུས་མཐུ་ཐམས་ཅད་བསྡུས༔
གཟུངས་ཐག་ལ་འཁྲིལ་བུམ་ནང་སོང་༔
བདུད་རྩིས་མེར་གྱི་གང་བར་གྱུར༔
ཞེས་བརྗོད་ཅིང་བསམ་ནས་བཟླས་པ་ཅི་ནུས་བྱ། མཐར་ ཨོཾ་ཨཱཿཧཱུྃ་ཞེས་དུང་ཆོས་ཀྱི་
ཆུ་མཆོད་ཡོན་དུ་ཕུལ་བས་བུམ་ལྷ་འོད་དུ་ཞུ་ནས་བུམ་ཆུ་དང་རོ་གཅིག་ཏུ་
འདྲེས་པར་ བསམ་མོ།།
360

གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་ཀུན་སེལ་གྱི་ཁྲུས་ཆོག

དེ་ནས་གཏོར་མ་འབུལ་བ་ནི། རཾ་ཡཾ་ཁཾ་ གིས་བསང་སྦྱངས། སྟོང་པའི་ངང་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་
པ་ཟག་པ་མེད་པའི་བདུད་རྩིའི་རང་བཞིན་དུ་གྱུར། ཨོཾ་ཨཱཿཧཱུྃ་ གིས་བརླབ། རང་གི་
སྙིང་ག་ནས་འོད་ཟེར་འཕྲོས། ཁྲོ་བོའི་རྒྱལ་བོ་དམེ་བ་བརྩེགས་པ་འཁོར་དང་བཅས་
པ་གཏོར་མའི་མགྲོན་དུ་མདུན་གྱི་ནམ་མཁར་བཛྲ་ས་མཱ་ཛཿ ལྗགས་རྡོ་རྗེའི་སྦུ་གུ་ཅན་
གྱིས་གཏོར་མའི་བཅུད་དྲངས་ཏེ་གསོལ་བར་གྱུར།
ཨོཾ་བཱུ་རྐུང་མ་ཧཱ་པྲ་ན་ཡོཿབྷི་ཀུ་
བི་མ་ལེ་ཨུ་ཙུཥྨཀྲོ་དྷ་རཱ་ཛ་ཨ་ཀཱ་རོ་ སོགས་ཀྱི་མཐར། ཨི་དཾ་བ་ལིབྟ་ལ་ཁ་ཁ་ཁཱ་ཧི་ཁཱ་ཧི༔
ཞེས་ལན་གསུམ་གྱིས་གཏོར་མ་ཕུལ། དྲིལ་བུ་འཁྲོལ་ཞིང་།
མཆོད་སྦྱིན་གཏོར་མ་འདི་བཞེས་ལ། །སོགས་ནས།
ཡིད་ལ་འདོད་པ་ཀུན་འགྲུབ་མཛོད།།
ཅེས་པའི་བར་གྱིས་ཕྲིན་ལས་བཅོལ་ལ། བཛྲ་རྨུ༔ ཞེས་གཏོར་མགྲོན་གཤེགས། དེ་ནས་
ཁྲུས་ཀྱི་ཆོ་ག་ལ། བཀྲུ་བྱབས་གཏོར་གླུད་བསྲུང་བ་སྟེ་རྣམ་པ་བཞི་ལས།
དང་པོ་ནི། བསྒྲུབ་བྱ་མདུན་དུ་འཁོད་པའི་དྲུང་དུ་གླུད་ཀྱང་འདུ་བྱས་ལ། སྔོན་གྱི་བསོད་
ནམས་ཟབ་མོའི་འཕེན་པས་མཐོ་རིས་ཀྱི་རྟེན་ཁྱད་པར་ཅན་ལ་སྤྱོད་པའང་། མ་རིག་པ་མཚུངས་པར་ལྡན་
པ་དང༌། ཉོན་མོངས་པའི་ཉེ་བར་ལེན་པས་སྒྲིབ་ཀྱི་རྣམ་པ་ཤིན་ཏུ་ཐ་དད་པར་ཐར་ནས་ལེགས་པའི་ཡོན་
ཏན་ཐམས་ཅད་ལ་སྒྲིབ་པར་བྱེད་པ་དེ་དག་བསལ་བའི་ཐབས་ཚུལ་རྒྱ་ཆེ་ལ་གྲངས་མང་བ་རྣམས་ཀྱི་མཐར་
ཐུག་པའང་ཧེ་བཛྲ་ལས།
361

ཆོག་སྒྲིག་གི་སྐོར་ལས།

དུག་གི་དུམ་བུ་གང་ཉིད་ཀྱིས།།
སྐྱེ་བོ་ཐམས་ཅད་འཆིང་བར་བྱེད།།
དུག་གི་དེ་ཉིད་ཤེས་པ་ཉིད།།
དུག་གིས་དུག་ནི་འབིགས་པར་བྱེད།།
ཅེས་པ་ལྟར་དྲི་མས་དྲི་མ་འཁྲུད་པའི་གཉེན་པོ་སྟོབས་ཀྱི་ལྷ་ཁྲོ་བོའི་རྒྱལ་པོ་དམེ་བ་བརྩེགས་པ་སྟེ།
སྔོན་དཔལ་ཆེན་པོས་རུ་ཏྲ་བཏུལ་བའི་ཚེ་བདུད་རྩི་འབྱུང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས་
དབང་ཕྱུག་ཆེན་པོ་ལ་སོགས་པ་བཅོམ་ལྡན་འདས་ཁྲོ་བོ་ཆེན་པོ་དེ་དག་གི་འོག་སྒོའི་སྣམ་ཁུང་ལས་ཐོན་ཏེ་དྲི་
ཆེན་ལ་སོགས་པ་མི་གཙང་བའི་འདམ་དུ་ཆུད་པ་དག་པར་བྱ་བའི་ཕྱིར། ཁྲོ་བོ་སོ་སོའི་སྣམ་ཁུང་ནས་ཐོན་ཏེ་
དྲི་ཆེན་ལ་སོགས་པ་མི་གཙང་བའི་འདམ་དུ་ཆུད་པ་དག་པར་བྱ་བའི་ཕྱིར། ཁྲོ་བོ་སོ་སོས་སྣམ་ཁུང་ནས་ཁྲོ་བོ་
ཨུ་ཙུཀྵ་ཀྲོ་དྷ་བྱུང་ནས་མི་གཙང་བའི་འདམ་ཀུན་འཐུང་སྟེ་དྲེགས་པ་ཅན་དག་སླར་དྲན་པ་རྙེད་པར་བྱས་སོ། །
དེའི་ཕྱིར་འདམ་ཁུང་ནས་ཐོན་པའི་སྟེང་དུ་འདམ་ཀུན་འཐུང་པས་དམེ་བ་བརྩེགས་པ་ཞེས་བྱ་སྟེ་གཙང་བ་བརྒྱས་
མ་དག་བ་དམེ་བ་བརྩེགས་ཀྱིས་འཇོམས་པ་ཡིན་ནོ། །དེ་ལྟ་བུ་རྒྱུད་དང་མན་ངག་ཇི་སྙེད་ཅིག་ཡོད་པ་ལས་
དེང་ཆེད་དུ་བྱ་བ་ནི་རང་གཞུང་ལས།
བདག་འདྲ་པདྨ་འབྱུང་གནས་ངས༔
སླར་ཡང་ཟ་ཧོར་རྒྱལ་ཁམས་ཀྱི༔
འགྲོ་བ་འདུལ་དུ་ཕྱིན་པའི་ཚེ༔
སྔགས་འཁོན་ལོག་ལྟས་དམ་ཉམས་པས༔
རླུང་ཕྱོགས་ཙམ་དུ་ཕྱིན་པས་ཀྱང་༔
362

གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་ཀུན་སེལ་གྱི་ཁྲུས་ཆོག

དུས་གསུམ་སངས་རྒྱས་ཐམས་ཅད་ཀྱི༔
དགོངས་པ་གཅིག་བསྡུས་བདག་ཉིད་ཀྱི༔
སྣ་ཚོགས་རྩལ་ཁའི་རྫུ་འཕྲུལ་འགྲིབ༔
ཟབ་གནད་འདི་དང་མི་ལྡན་ན༔
མེར་བསྲེགས་ཆུ་རུ་བསྒྱུར་མི་བཏུབ༔
དེ་ཕྱིར་སྙིང་ཁྲག་མཐར་ཐུག་འདི༔
པ་ཡིན་པས།
སངས་རྒྱས་ལས་ཀྱང་མི་དཀོན་རེ༔
ཞེས་དང༌།
བཀླགས་ཆོག་དམ་གྲིབ་ཀུན་སེལ་འདི༔
རིག་སྔགས་རྡོ་རྗེའི་གོ་ཆ་ཞེསཿ
འཆི་བདག་འཇོམས་པའི་དཔའ་བོ་ཡིན༔
བསྐལ་ངན་དུས་ཀྱི་ཐ་མ་ལ༔
རིག་པ་འཛིན་པའི་ཚེ་མཐུད་ཡིན༔
བོད་ཡུལ་གཏེར་ཆེན་བརྒྱ་རྩ་བརྒྱད༔
གཏེར་ཕྲན་བྱེ་བ་སྦས་པའི་ནང་༔
གྲིབ་སེལ་བསྲུང་ཐབས་མང་བསྟན་ཀྱང་༔
འདི་དང་འདྲ་མིན་གཉིས་ལས་མེད༔
ཅེས་ཤིན་ཏུ་ཟབ་པའི་མཐར་ཐུག་ཏུ་གསུངས་པའི་ཆོ་ག་ཟབ་མོ་ལ་བརྟེན་ནས་བཀྲུ་བྱབས་བྱེད་
363

ཆོག་སྒྲིག་གི་སྐོར་ལས།

སློབ་དཔོན་ཁྲོ་བོའི་རྒྱལ་པོ་དམེ་བ་བརྩེགས་པར་བསྒོམས་ནས་དེའི་ཕྱག་
གིས་བུམ་ཆུས་བཀྲུས་པས་ཁྱེད་རང་གིས་ལུས་ངག་ཡིད་གསུམ་མི་གཙང་བའི་
དྲི་མ་གློ་བུར་དུ་གོས་པ་དང༌། བག་ལ་ཉལ་དུ་ཡོད་པ་རྣམས་བྱང་ཞིང་དག་པའི་
མོས་པ་མཛོད།
བཞི་བརྒྱ་རྩ་བཞིའི་ནད་རྣམས་དང་ཿ༔
འགལ་རྐྱེན་ཉི་ཁྲི་ཆིག་སྟོང་དང་
ཡེ་འདྲོག་སུམ་བརྒྱ་དྲུག་ཅུ་དང་ཿ༔
བགེགས་རིགས་སྟོང་ཕྲག་བརྒྱད་ཅུ་དང་༔
མི་མཐུན་བྱང་ཞིང་དག་གྱུར་ཅིག
ༀ་ཨི་ས་ཙ་ཊ་ཡ་ སོགས་འདོད་གསོལ་དང་སྔགས་སྤེལ་ལན་བདུན་བརྗོད་ཅིང་བཀྲུ།
གཉིས་པ་བྱབས་པ་ནི། རྡོ་རྗེ་དང་བཅས་པའི་ཐལ་མོས་རྨ་བྱའི་མདོངས་བཟུང་ལ།
འོད་གསལ་སྔགས་ཀྱི་ཐེག་པ་ནི་ཉོན་མོངས་པས་འཆིང་བར་མི་ནུས་པ་རྨ་བྱས་དུག་
ཟོས་པའི་རོ་ནུས་རྒྱན་དུ་སྨིན་པ་ལྟ་བུ་སྟེ། མཚོན་བྱ་རྟེན་ཅིང་འབྲེལ་བར་འབྱུང་བའི་
མདོངས་ཀྱི་ཐིག་ལེའི་དབུས་ན་ཟླ་བའི་གདན་ལ་ཧཱུྃ་ཡིག་མཐིང་ནག་ཨུ་ཙུཥྨའི་སྔགས་
ཕྲེང་གིས་བསྐོར་བའི་འོད་ཟེར་གྱིས་ཁྱེད་ཅག་གི་ལུས་ངག་ཡིད་གསུམ་ལ་གནས་པའི་
ཉེས་སྐྱོན་ཐམས་ཅད་ཕྱག་དར་མཁས་པའི་བྱེད་ལས་བཞིན་དུ་བྱབས་ནས་གྲིབ་གླུད་
ལ་ཐིམ་པའི་མོས་པ་མཛོད། ཁྲོ་བོའི་རྒྱལ་པོ་དམེ་བ་བརྩེགས་པའི་བྱིན་རླབས་ཀྱིས་
364

གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་ཀུན་སེལ་གྱི་ཁྲུས་ཆོག

བསྒྲུབ་བྱའི་ནད་གདོན་སྡིག་སྒྲིབ་ཉེས་ལྟུང་གྲིབ་འཁོན་རྐྱེན་ངན་བར་གཅོད་མི་མཐུན་
པའི་ཕྱོགས་ཐམས་ཅད་བྱང་ཞིང་དག་པར་གྱུར་ཅིག་ཤཱིཏྟཾ་ཀུ་རུ་སྭཱ་ཧཱ།
ནད་ཀྱི་རིགས་སུ་གྱུར་པ། རླུང་དང་མཁྲིས་པ་དང༌། བད་ཀན་དང་།
ལྡན་འདུས་ལ་སོགས་པའི་ནད་རིགས་བཞི་བརྒྱ་རྩ་བཞི། ལྷ་ནད་མྱོས་པ། བདུད་
ནད་འཐིབས་པ། རྒྱལ་ནད་སྨྱོ་འབོག །གཟའ་ནད་ལྐུགས་རེངས། བཙན་ནད་
གཟེར་ཐབས། མ་མོའི་དལ་ཡམས། ཀླུ་ནད་གདུག་པ། དམུ་ནད་རྨུགས་པ།
རྒྱ་ནད་མིག་སེར། བལ་ནད་འབྲུམ་བུ་ལ་སོགས་པ་རྐྱེན་དང་འགྲོགས་པའི་ནད་
ཐམས་ཅད་གྲ་ཧ་ཤཱིཏྟཾ་ཀུ་རུ་སྭཱ་ཧཱ།
གདོན་གྱི་རིགས་སུ་གྱུར་པ། ལྷའི་གདོན་དང་། ཀླུའི་གདོན་དང་། ལྷ་མ་
ཡིན་གྱི་གདོན་དང༌། དྲི་ཟའི་གདོན་དང་། སྲིན་མོའི་གདོན་དང༌། ཤ་ཟའི་
གདོན་དང༌། གྲིབ་གནོན་དང༌། སྨྱོ་བརྗེད་ལ་སོགས་པ། གདོན་ཆེན་པོ་བཅོ་
བརྒྱད། བྱིས་པའི་གདོན་ཆེན་བཅོ་ལྔ། གདོན་ཕལ་པ་བཞི་ལ་སོགས་པ་གདོན་
གྱི་རིགས་སུ་གྱུར་པ་ཐམས་ཅད་དུཏྟཾ་ཤཱིཏྟཾ་ཀུ་རུ་སྭཱ་ཧཱ།
བགེགས་ཀྱི་རིགས་སུ་གྱུར་པ་འབི་ན་ཡཀས་གཙོ་བྱས་པའི་བགེགས་རིགས་
སྟོང་ཕྲག་བརྒྱད་ཅུ། བདུད་རིགས་སུམ་བརྒྱ་དྲུག་ཅུ། ལྷ་མ་སྲིན་སྡེ་བརྒྱད་གནོད་
པ་ལ་སོགས་པ་སརྦ་བིགྣན་ཤཱིནྟཾ་ཀུ་རུ་སྭཱ་ཧཱ།
365

ཆོག་སྒྲིག་གི་སྐོར་ལས།

སྡིག་པའི་རིགས་སུ་གྱུར་པ་མི་དགེ་བ་བཅུ། མཚམས་མེད་པ་ལྔ། དེ་དག་
ཉེ་བ་ལྔ། ལྕི་བ་བཞི། ལོག་པ་བརྒྱད། ཁ་ན་མ་ཐོ་བའི་རིགས་སུ་གྱུར་པ་ཐམས་
ཅད་སརྦ་པཱ་པཾ་ཤཱིནྟཾ་ཀུ་རུ་སྭཱ་ཧཱ།
སྒྲིབ་པའི་རིགས་སུ་གྱུར་པ། ལས་དང་ཉོན་མོངས་པ་དང༌། བག་ལ་
ཉལ་དང་། ཤེས་བྱའི་སྒྲིབ་པ། ལྟ་བ་དམན་པའི་སྒྲིབ་པ། ཆོས་སྤང་བའི་སྒྲིབ་
པ་ལ་སོགས་པ་མཐོ་རིས་དང་ཐར་པའི་གེགས་སུ་གྱུར་པ་ཐམས་ཅད་ཤཱིཏྟཾ་ཀུ་རུ་སྭཱ་ཧཱ་
ཉམས་ཆག་གི་རིགས་སུ་གྱུར་པ། མི་ནག་པོའི་མནའ་ཐོ། ཁྲེལ་དང་ངོ་ཚ་
ཉམས་པ། ཉན་ཐོས་པ་ལ་སོ་སོ་ཐར་པ་རིགས་བདུན་གྱི་སྡོམ་པ་ཉམས་པ་ད
བྱང་ཆུབ་སེམས་དཔའི་བསླབ་བྱ། སྨོན་འཇུག་སྡོམ་པའི་ངོ་བོ། །ཚུལ་ཁྲིམས་རྣམ་
པ་གསུམ་ཉམས་པ་དང༌། གསང་སྔགས་ཀྱི་དམ་ཚིག་འབུམ་སྡེ། རྩ་བ་སྐུ་གསུང་
ཐུགས་ཀྱི་དམ་ཚིག་ཉམས་པ་དང༌། བླ་མ་དང་དཀོན་མཆོག་གི་དཀོར་དང༌།
སྐུ་གླུད་འབགས་པ་དང༌། སྐུར་པ་བཏབ་པ་དང༌